Kuka siellä?
Raymond. -Kuka Raymond?
Kuinka monta Raymondia tunnet, Ray?
Isämme kuoli.
Omasta kädestäänkö?
Ei omasta… Hän oli sairas, luojan tähden.
Saanko tulla sisään?
Laita ase pois. Tiedät, etten pidä aseista.
Älä sitten koputtele ihmisten ovia keskellä yötä.
Yritin soittaa. Puhelimesi ei toimi.
Laskuja rästissä.
Haluatko juotavaa?
Kahvia.
Milloin kävin viimeksi? Kolme vuotta sittenkö?
Athenan leikkauksen jälkeen.
Sitten viisi.
Oikeastiko? Hitto.
Kuka soitti sinulle isästä?
Kuka edes puhui hänelle enää?
Pastori West, hänen pappinsa.
Onko Harrisilla pappi? Kusetatko?
On. Viimeinen toive oli, että pojat tulevat hautajaisiin.
Ne ovat huomenna. Richmondin laidalla.
Ei tarvitse mennä.
Hän on kuollut. Ei hän saa ikinä tietää.
Olet kovin hellä mies.
Mikä suunnitelmasi on?
Lähden aikaisin ennen aamunkoittoa mutten voi tehdä sitä yksin.
Minulla ei ole ajokorttia.
Ajoin humalassa.
Join kaksi olutta.
Ensimmäinen pysäytys 20 vuoteen.
Piti ajaa tänne, koska en saanut sinua kiinni,
mutta jos pysäytetään, olen kusessa.
Miksei vaimosi kyyditse?
Avioliitto on karilla.
Hän jätti minut joulukuussa.
Ho, ho, hoo.
Miksi sanoit aiemmin omasta kädestään?
Miksi itsemurha?
Ajattelin aina niin tapahtuvan.
Kovin katkera paskiainen. Turhautunut.
Hänellä meni kaikki pieleen. Ajattelin, että hän lopettaisi itsensä.
Unelmoin koko lapsuuteni.
että hän laittaisi aseen suuhunsa ja pamauttaisi aivonsa pihalle.
Jessus.
Menetkö todella?
Kaiken kokemasi jälkeen?
Oletko yhä tehtaalla töissä?
En. Sain potkut.
Miksi?
En tiedä. Jokin kiista.
"Kiista"? Hienoa.
Käyttäisikö se toinen tyyppi samaa sanaa?
Hänen on vaikea puhua ilman hampaita.
Mistä se johtui?
Ei mistään. -Mistä siinä oli kyse?
Hän käytti N-sanaa. Kielsin häntä. Se eskaloitui.
Missä olet nyt töissä? -Rakennuksilla. Siellä sun täällä.
Kaksi päivää tällä viikolla.
Toinen hyvä syy luistaa hautajaisista.
Näin naisen lähtevän aiemmin. Onko se pysyvää?
Soitatko keikoilla?
En ole keikkaillut aikoihin.
Mikset? Kuulostat hyvältä.
En soita enää.
Kuulin sinut, kun koputin.
Ei. -Kuulin sen.
Ei minulla ole torvia enää. Myin ne.
Myitkö torvesi?
Ei se mitään.
Ei työtä eikä torvia. Kuulostaa huonolta.
Olen kunnossa. Yhä kuivilla, jo seitsemättä vuotta.
Vau, se on hienoa. Olen ylpeä sinusta.
Nytkö halaamme?
Halaa tätä. -Voi hitto.
Hänellä on muitakin vaimoja.
Pyydä heitä.
En.
Muistatko sen serbinaisen? Brankan.
Branka. Vau. Hyvä muisti. Hitto, hän oli seksikäs.
Runkkasin hän mielessä usein. Niin sinäkin.
En, oli liian kiire panna. -Puhut paskaa.
Miten hän sai sellaisen naisen? -Hän oli halutessaan hauska.
Oliko piiskaamisemme vyöllä hauskaa?
Jos oli, hän oli hillitön.
Ray.
Haluan olla siellä.
En, koska hän pyysi, vaan koska haluan.
Haluan tietää, miltä näyttää haudata hänet,
miltä se tuntuu.
Pelkään, että se on rankkaa.
Tule mukaan.
Odota hetki.
Onko tuo tarpeen?
Ei koskaan tiedä.
Avaimet. Sinulla.
Missä olemme?
Puolentoista tunnin päässä.
Näin unta olevani luonnonhistorian museossa.
Siellä oli näyttelyvitriini.
Muistatko ne?
Alaston luolamies tappoi miestä… Äitisi vei meidät.
Ei. Se oli sinun äitisi.
Äiti inhosi sitä paikkaa. Se pelotti häntä.
Ei. Eikö sinun äitisi…?
Ehkä olet oikeassa.
Olin museossa, ja isä… Harris oli yksi luolamiehistä.
Niin.
Yritin rikkoa lasin ja vapauttaa hänet.
Mutta katsoin alas ja… Minäkin olin alaston kuten luolamiehet.
Mitä se tarkoittaa?
Että vaaditaan enemmän kuin kuoppa maassa -
saamaan isä mielestäsi.
On vaikea kuvitella hänet pienenä.
Hänen isänsä oli hirviö hänelle. Me toistamme.
Ei ole pakko. -Teemme sen silti. Niin se menee.
Olitko hirviö pojallesi?
Hei. Pyydän anteeksi.
Haloo. Pastori West?
Miten voitte?
Olemme matkalla. Tulemmeko suoraan luoksenne vai…?
Hyvä on. Antakaa tämä numero hänelle.
Siinäkö kaikki? -Jep.
Siisti kauppa. -Kiitti.
Onko se sinun?
Just joo. Näytänkö pomolta?
Todellakin näytät.
Kuten useimmat Etelän tytöt.
Päätin kapinoida vähän. -Oikeastiko?
Tuo on mahtava.
Mistä siinä oli kyse?
Ei mistään.
Vedät naisia puoleesi.
Kuten paska kärpäsiä.
Pastori West soitti.
Kauanko he edes tunsivat toisensa?
Isä kuoli varmasti yksin.
Tyyppi tuli kuvaan, jotta se olisi vähemmän epätoivoista ja masentavaa.
Tältä loppu näyttää, kun on vieraannuttanut kaikki.
Meidän pitäisi kehua häntä muistopuheessa.
Eikö ole hyviä muistoja hänestä?
On joitakin. Kunpa ei olisi.
Miksi?
Haloo. Raymond.
Olen hra Canfield hautaustoimistosta.
Niin. Hei.
Ensinnäkin olen pahoillani menetyksenne johdosta.
No, kiitos.
Tapasin isänne pikaisesti pari vuotta sitten,
kun hän teki järjestelyjä.
Hyvin karismaattinen. Herkkä sielu.
Otan osaa.
Millaisia järjestelyjä?
Hän halusi avoimen arkun.
Se tietenkin vaatii balsamointia, joka pitää aloittaa heti,
jos katselu on aikaisin iltapäivällä,
mitä hän pyysi.
Selvä.
Isänne maksoi etukäteen arkun, hautakiven -
ja käsirahan palsamoinnista muttei koskaan loppuja.
Tällä vaikealla hetkellä se on… -Paljonko?
Mitä? -Hän on veljeni Ray.
Täällä.
Mukava tavata. Otan osaa.
Paljonko se on?
Veroineen 475 dollaria. Se sisältää kosmeettisen työn.
Tarkoitatko meikkiä?
Haluaisimme valmistella hänet, jotta kokemus on palkitseva…
Se on turha kulu. Emme halua sitä. Ei häntä tarvitse nähdä.
Anteeksi kuinka? En kuullut.
Tehkää se. Maksamme, kun saavumme sinne.
Isänne juristi hra Mendez soitti aiemmin kysyäkseen asioista.
Lähetän hänen numeronsa nyt. -Selvä, paljon kiitoksia.
Nähdään pian.
Harrisin juristi?
Onko sinulla varaa 500 dollariin?
Ei, mutta hautajaiset ovat vain kerran.
Tehdään ne oikein. -Ei ole varaa.
En maksa. -Minä teen sen.
Sopiiko se sinulle?
Jeesus kristus.
Laita kaiuttimelle.
Max Mendez.
Hra Mendez, nimeni on Raymond.
Isäni oli Ben Harris.
Niin. Otan osaa. -Kiitos.
Isänne oli esimerkillinen mies. Hyvin hurmaavakin.
Häntä jäädään varmasti kaipaamaan.
Halusitteko puhua kanssamme?
Kyllä. Valitettavasti toinen asiakas odottaa.
Voisitteko piipahtaa myöhemmin? Pitää käydä asioita läpi.
Onko Ray-veljenne kanssanne?
On.
Hyvä. Klo 11? -Klo 11 sopii.
Lähetän osoitteeni. Kuten isänne sanoisi, à bientôt.
À bientôt?
Muistatko, kun hän pakotti ranskantunneille,
muutti mielensä ja otti meidät pois?
Todella nautin niistä.
Kiitos.
Anteeksi.
Etsin hra Canfieldiä.
Hei. Olen hän.
Hra Raymond Harris?
Joo. -Hei. Mukava tavata.
Tämä on Ray. -Hei.
Rose, ota selvää, milloin hra Harris on valmis.
Otan osaa.
Menikö matka hyvin?
Meni. Kiitos.
Missä te asutte?
Muutaman sadan kilometrin päässä.
Muistutatte isäänne.
Hra Harris on pian valmis.
Felix tulee etsimään teitä.
Hienoa. Sillä välin -
haluan näyttää teille isänne valitseman arkun.
Seuratkaa minua tänne.
Kiitti.
Jos voitte odottaa tässä, palaan pian.
Oikeastiko?
Saidoin mies ikinä.
Kyse ei ollut hinnasta.
Tarjosin alennusta muista arkuista, mutta hän vaati tätä.
Hän sanoi juutalaisuuden lempiasiakseen -
arkun vaatimattomuutta,
mikä johtaa kysymykseeni.
Pastori West oli hänelle läheinen,
mutta ehkä haluaisitte myös rabbin.
Se ei ole tarpeen. -Isä ei ollut juutalainen.
Hän kääntyi hetkeksi. -Aivan.
Hänellä oli silti kurja olo.
Ei rabbia. Kiitos.
Hra Harris on valmis.
Otan osaa.
Ehostin häntä vähän.
Hän oli varsin kuihtunut.
Niin. No, kiitos.
Miten hän kuoli?
Sitä pitäisi kysyä lääkäriltä,
mutta kuolintodistuksessa taidettiin mainita sydänvika -
ja keuhkosyöpä.
Isänne halusi tulla haudatuksi alastomana arkussa.
Ehdotan paitaa katseluun, jos toisitte sellaisen.
Odotatteko isoa määrää ihmisiä?
Enpä usko.
Jätän teidät rauhaan hänen luokseen.
Milloin näitte viimeksi?
Ehkä jossain häissäsi.
Hän tuli vain häihini Marshan kanssa.
Niin.
Hän kutsui lankoasi ääliöksi.
Appesi kävi melkein kiinni.
Hääjuhlat olivat lyönnin päässä katastrofista.
Ei se niin mennyt. Älä muuta historiaa.
Oliko hän aina näin pieni? Miksi pitäisi haudata alasti?
Hän oli aina itsensäpaljastaja.
Mulkku on yhä isompi kuin meillä.
Oli varsinaista nähdä hänet makaamassa siten.
Nyt hän on todella poissa. Tunnen sen.
Se tuntuu hyvältä. Luopuminen.
Anteeksianto on hyvä.
Tulkaa sisään, miehet.
On hyvä vihdoin tavata ja yhdistää kasvot nimiin.
Kiitos tapaamisesta. -Eipä kestä. Istukaa.
Kahvia? Vettä?
Emme tarvitse. -Ei kiitos.
On outoa. Kuulin hänen sanovan usein:
"Poikani, lapseni, miehenalkuni."
Kuinka kauan tunsitte isämme?
Seitsemisen vuotta.
Edustin miestä, joka syytti häntä panettelusta.
Asiakkaani voitti tapauksen.
Isänne oli niin vaikuttunut,
että palkkasi minut nostamaan syytteen Bon Airin kaupunkia vastaan.
Minkä vuoksi?
Kaupungintalon jouluseppeleet. Se oli kirkon ja valtion erotusta vastaan.
Miten hänellä oli varaa?
Tein sen ilmaiseksi.
Isänne oli hieno keskustelija ja hurja väittelijä.
Ei välttämättä hienostunut, mutta väsymätön.
Maksaisin vain kuullakseni hänen valittavan maailmasta.
No niin. Isänne testamentti.
Hän jättää kaiken omaisuutensa, noin 5 200 dollaria sekkitilillä,
jaettavaksi tasan hautajaisiin tulevien poikien kesken.
Se ei kuulosta paljolta mutta voi auttaa hautajaiskuluissa.
Ehkä matkakuluissa.
Tai voitte järjestää muistotilaisuuden osallistujille.
Päättäkää itse.
Isänne jätti teille myös henkilökohtaisia tavaroita kotiinsa.
Tässä hänen osoitteensa,
ja nti Delgado on siellä koko päivän.
Nti Delgado? -Kyllä.
Ja viimeiseksi isänne halusi myös, että kaivatte hänen hautansa.
Mitä?
Että hänen poikansa kaivavat hänen hautansa ilman laitteita.
Lapiot tietenkin käyvät.
Sitten teidän pitää laskea arkku maahan ja peittää hauta taas.
Mikä kusipää. -Ei, Ray.
Ei. -Ei. Onko se sallittua?
Hautausmaan pitää sallia kaikki uskonnot.
Isänne vetosi tongalaisiin juuriinsa.
Tongalaisiin juuriimme.
Niin. -Tässä on lupa.
Ilmoittautukaa siellä hautausurakoitsijalle,
jotta voitte kaivaa.
Tuokaa voimassa oleva ajokortti.
Hei. Olemme Harrisin pojat.
Otan osaa.
Kiitos.
Mitä tuo on?
Mikä? -Mitä teit.
Ei mitään.
Näyttää joltakin. Mitä varten se on?
Se on vain huono tapa.
Tuleeko parempi olo?
Ei hätää. Olet turvassa täällä.
Isänne huone on viimeinen yläkerrassa.
Minä laitan ruokaa.
Lucia. -Olen Raymond.
Tämä on… -Raymond ja Ray.
Olet turvassa täällä.
Mikä tuo on?
Hänen pikku alttarinsa itselleen.
ARMEIJAN JA LAIVASTON PALKINTO
Hei, katso tätä.
Keitä he ovat?
En tiedä.
Onko teillä nälkä?
Ai, ei. Pärjäämme ihan hyvin, kiitos.
Emme tarvitse, kiitti. -Kiitti.
Haen laatikkonne.
Katso. Äidit. Tosi kauniita.
Ennen kuin hän imi elämänilon heistä. Hitto.
Hei, aivan kuin jouluna. -Paitsi emme ole lapsia.
Emmekö ole?
Olemme aikuisia miehiä, joiden elämä ei sujunut.
Älä sano noin. -Se on totta.
Hei, suututat minut.
Älä pillastu. -Haista paska.
Älä sano, ettei elämäni sujunut. -On aikakin suuttua.
Ai, e… Kiitos.
Kiitos.
Näyttää hyvältä.
Herkullista.
Tiedän.
Kauanko olet ollut töissä täällä?
Talo on minun.
Ihanasti sisustettu.
Kovin vapaamielistä ja silti käytännöllistä.
Kiitos.
Oliko Harris vuokralaisesi?
Ei. Ex-miehelläni ja minulla oli autopesula.
Harris kävi ostamassa savukkeita.
Hän oli vanhempi mutta ystävällinen ja hyvä kuuntelija.
Olimme rakastajia hetken. Pysyimme ystävinä.
Kun hän sairastui viime vuonna, muutin hänet tänne.
Hän katsoi jatkuvasti kuvaa teistä järvellä.
Sanoin hänelle: "Mikset soita näille pojille?
He voivat vierailla."
Hän sanoi ei.
Hän sanoi: "Pojat ja miehet eivät ole samanlaisia."
Onko se sinun?
On.
Aha.
Hän otti sen minulta ison riitamme jälkeen -
abivuoden kesällä.
Hän sanoi vieneensä sen kaniin.
Kävi kai joka panttilainaamossa Yhdysvalloissa.
Hän oli aina paskiainen minulle, mutta se oli lopun alku.
Mistä riitelitte?
Ei aavistustakaan.
Hän puhdistutti ja korjautti sen pari viikkoa sitten.
En tiennyt, että pidit elämääni paskana.
En sanonut niin. -Kuulin, mitä sanoit.
Sanoit, ettei elämäni sujunut.
Se on yksi tapa sanoa epäonnistunut. -Ei, minä…
Pidän asioista tavallani. -Minä…
Vakaina.
Ehkä olen siksi tylsä tai laiska.
Avioliittoni kaatuivat siihen.
Olive sanoi, että ilmastointi kiinnosti minua häntä enemmän.
Kun Marsha näki minun silittävän paitaa,
hän alkoi itkeä, koska luuli minua homoksi.
Pidän rauhasta ja hiljaisuudesta.
Jos se tarkoittaa, ettei elämäni sujunut, olkoon niin. Ei haittaa. Nukun hyvin.
Tulemme kaaoksesta.
BENJAMIN REED HARRIS III AINA SYDÄMISSÄMME
Toivottavasti olette tyytyväisiä.
Se on ihan hyvä. Kiitos. Näyttää hyvältä.
Täytyy lähteä hautausmaalle noin puolessatoista tunnissa,
jotta ehdimme hänen haluamaansa hautaukseen auringonlaskussa -
ja jää aikaa kaivaa.
Puhuiko hra Mendez molemmille isänne toiveista sen suhteen?
Puhui hän.
Me pärjäämme.
Ai, kiva.
Anteeksi. -Anteeksi.
Bonnie. Michael.
Kuka Michael on?
On usein epämukavaa surijoille saapua ensimmäisenä tyhjään huoneeseen.
Vainaja on yksin.
Välillä me siis laitamme pari ihmistä vain istumaan.
Se ei tietenkään maksa suvulle.
Kun huone alkaa pikku hiljaa täyttyä, he lähtevät hienovaraisesti.
Hienoa. -Jep.
Teidän pitää kuitenkin allekirjoittaa asiakirjoja toimistossani.
Ja tarvitsen ajokorttinne.
Yritä olla panematta vastaanottovirkailijaa -
kun käymme isämme arkulla. -Hyvä on. Yritän.
Olet jääkylmä, isä.
No niin, kiitos. Voitte lähteä. Kiitti. Hus.
Valitettavasti en voi jäädä pidempään.
Ei haittaa. Kiitos, kun tulit.
Ei, tulin mielelläni. Niin.
Se ei kuulostanut oikealta, vai?
Kappas vain. Sinulla on hyvä hymy. Se on avoin. Se ei valehtele.
Oletko naimisissa? Lapsia?
Olen asumuserossa. Kahdesti eronnut ennen sitä.
Vau.
Ja… kuinka monta lasta?
Minulla on poika.
Hän on armeijassa.
Ja…
Etkö halua puhua hänestä?
Ei se haittaa.
Kauanko olette kaupungissa?
Jos tarvitsette yöpymispaikan, hänen huoneensa on vapaana.
Kiitos. En usko voivani nukkua siellä.
Mikset?
Sairaalasänky on poissa. Kaikki menee pelastusarmeijalle tai roskiin.
Sitäkö hän halusi? -Joo.
Hän jätti kaikille jotain, ja siinä se. Loput heitetään pois.
Mutta jos haluat jotain, enpä tiedä,
kuvia teistä tai äideistänne, se sopii minulle.
Hei.
Nähdään myöhemmin.
Joo, hyvä on.
Tunnenko sinut?
Enpä usko.
Oletko varma?
Olen.
Miksi sitten katsot noin, kun kävelen ohi?
Miten?
Luuletko, että nautin siitä? -En. Minä…
Yritän vain ymmärtää tarkoituksesi.
Odota. Sinä muistutat minua jostakusta.
Sinusta minun pitäisi olla imarreltu. Siitäkö on kyse?
Anteeksi, että tuijotin sinua tuolla. Se oli paskamaisesti tehty.
Niin, paskamaista ja pelottavaa.
Yritän olla käyttäytymättä kuin kusipää.
Selvä. -Selvä.
Olen Ray. Tuo on isäni Harris.
Kiera.
Olin hänen hoitajansa St. Anne'sissä.
Otan osaa.
Tuletko aina potilaittesi hautajaisiin? -En.
Hän pyysi minua.
Häntä lohdutti tietää, että olisin täällä, ja teen sen mielelläni.
Jokin isässäsi vetosi minuun.
Hyvin vanha sielu. Ahdistunut.
Millainen isä hän oli?
Pahinta laatua.
En olisi arvannut.
Mutta toisaalta ainoastaan hänen ystävänsä Lucia tuki häntä lopussa.
Se siis selittää sen.
Onko arkkuhautaus? -Kyllä vain.
Minä ja veljeni kaivamme haudan itse. Isän viimeinen pyyntö.
Miksi hän sitä haluaisi?
Sinun arvauksesi on yhtä hyvä kuin minun.
Mikä sinun on? -Yrittää sekoittaa päämme.
Käyttää valtaa meihin mahdollisimman pitkään.
Voitte aina kieltäytyä.
Niin. Emme kieltäytyneet.
No, sitten se toimi.
Hän oli valmis lähtöön. Kieltäytyi jopa särkylääkkeistä.
Hän halusi kuolla täysin tajuissaan.
Musiikki auttoi häntä kestämään sitä.
Hän laittoi korvanapit, yhdisti puhelimeensa, sulki silmänsä -
ja kesti kivun.
Kysyin häneltä: "Mitä musiikkia se on?" Hän sanoi: "Se on salaisuus."
Mutta kun tulin yöllä katsomaan häntä,
huomasin saman kappaleen soivan yhä uudestaan.
Hän nukahti sitä kuunnellen, kun pystyi.
Mikä kappale?
En tiedä. Jokin instrumentaali. Ehkä bluesia.
Minun pitäisi lähteä.
Oletko hautausmaalla myöhemmin?
Ei, en suunnitellut tulevani.
Ai, aivan.
En taida pystyä. -Et tietenkään.
Oli kiva tavata.
Hei, haluan, että soitat sille Mendezille, juristille.
Haluan löytää isän tavarat, jotka hän jätti sairaalaan.
Miksi? -Haluan hänen kännykkänsä.
Se ei toimi laskun eräpäivän jälkeen. -Ei se haittaa. Soita vain hänelle.
Kiitos.
Voi hitto.
Hra Mendez. Raymond tässä. Niin.
Tiedättekö, mitä tapahtui isämme tavaroille sairaalassa?
Selvä. Yritämme sitä. Kiitos.
Mitä hän sanoi? -Ei tiennyt.
Voi… -Hän käski kysyä Lucialta hautausmaalla.
Saitko hänen numeronsa? -Mitä?
Mit… Soita ja pyydä numero.
Mikä vaivaa? -Tee se vain.
Vastaaja. -Helvetti!
Senkin paskiainen. Luuletko voivasi nauraa minulle helvetistä?
Mitä hittoa tiedät musiikista?
Sinulta vei 80 vuotta tajuta, että se voi auttaa kivuissa.
Senkin mäntti.
Älä ryppyile minulle, Harris. Kadut sitä.
Soita minulle.
Voi luoja.
Kuvittele, jos äidit olisivat täällä.
Mieluummin en. -Miksi?
He sotkeentuisivat siihen.
Ei minun äitini.
Kun hän jätti isän,
hän luopui isästä lopullisesti kuin loisi nahkansa.
Voitko kuvitella, mistä paskasta hän selvisi?
Vaimosta ja rakastajattaresta tuli elinikäiset ystävät.
Kuin Hakattujen vaimojen kerho.
No…
Hän oli pelkkä mies.
Siis hän osasi olla kusipää ja menettää malttinsa, mutta…
Hänellekin tapahtui paskoja asioita.
Ei se käy tekosyyksi. Hänen pitäisi ottaa vastuu elämästään.
Hänen elämänsä, hänen vastuunsa.
Kuten meidänkin elämämme.
Luoja. Mikset syytä häntä?
Mitä hyötyä siitä olisi? -Tunnusta faktat.
Tunnustankin. -Etpäs.
Haista paska. -Hän pani vaimoasi.
Kiitos, kun muistutit. -Unohditko?
Haista paska! Pysäytä!
Kävelen sinne ja kaivan kuopan itse,
senkin paska.
En voinut pitää yllä vihaasi, Ray. Se murskaisi minut.
Iltapäivää.
Olen Cederdalen hautausmaista.
Otan osaa. -Kiitos.
Poistin ruohon alueen merkitsemiseksi.
Selvä. Kiitos.
Litteä kärki helpottaa töitä myöhemmin.
Hakku on kovempiin alueisiin ja kiviin.
Kuinka syvä?
180 senttiä.
Aivan.
Olen täällä, jos tarvitsette.
Kiitti.
Miksei ole päivämääriä?
Niin hän pyysi. -Kertoiko syytä?
Ei kertonut.
Ala kaivaa.
Hyvät herrat. Pastori West.
Hienoa tavata vihdoin,
olosuhteista huolimatta.
Otan osaa.
Kiitos.
Hra Canfield. -Pastori West.
Harris puhui teistä usein, aina kehuen.
Niin.
Raskasta työtä.
Sanoinko jotain hauskaa?
"Kehuen". "Raskasta työtä."
Mistä keksitte tuon paskan?
Puhunko paskaa?
Opetetaanko pappisseminaarissa puhumaan kuin profeetta?
Pyydän anteeksi surullisen veljeni puolesta.
Ei hätää. On vaikea päivä kaikille.
Miksi hän tarvitsi pappia?
Hän oli juutalainen.
Hän oli buddhalainen ennen sitä. Muslimi.
Harris oli levoton etsijä.
Ympärileikattiin 50-vuotiaana. -Nyt riittää.
En tiennyt sitä. Varmasti tuskallista.
Entä päivämäärät? Miksei niitä ole?
Hän ei ollut varma syntymäpäivästään.
Ei halunnut kiveä väärin, joten jätti ne pois.
Kuka tietäisi tai välittäisi?
Kuoleva välittää harvoista asioista. Hän välitti tästä.
Yrittäkää pysyä maallisena parhaanne mukaan.
Olen kristitty pappi.
Siinä he ovat, rakas.
Minä autan.
Kiitos, pastori.
Paljon kiitoksia.
Hra Canfield.
Nti Delgado.
Hei, kaverit. Tämä on poikani Simon.
Raymond ja Ray. Sinun veljesi.
Kiva tavata.
Päivää.
Hei.
Tuonne.
Kiitos, pastori.
Saanko kysyä jotain? -Tietenkin.
Tiedätkö, missä isäni tavarat sairaalasta ovat?
Kotona. Mitä etsit? -Hänen kännykkäänsä.
Harris jätti sen Simonille.
Simon, tule tänne.
Näytä puhelin veljellesi.
Onko siinä musiikkia?
Ei vielä. Nollasin sen tänään.
Hän taitaa teknologian.
Eikö Harrisin juttuja ole? -Ei.
Otitko varmuuskopion?
En. Mitä varten?
Kiitti.
Viskipappi.
Älä arvostele minua. Olen tavallinen mies heikkouksineni.
Sitenkö te ja Harris löysitte toisenne?
Emme. Harris lopetti juomisen ennen tapaamistamme.
Raittius kuulemma elvytti hänet.
Hän siitti tuon pojan lähes 70-vuotiaana.
Elämää ei voi pysäyttää.
Eikä se ole pappisseminaarista.
Onko sinulla perhettä? -Ei.
En tietäisi, mitä tehdä lapsen kanssa.
Varsinkaan pojan.
Ovatko tytöt helpompia?
Minulla on tyttö, ja se on vienyt vuosia elämästäni.
Mikä pojassa on vikana?
Antakaa olla.
Minulla on kysymys teille.
Uskotteko todella Harrisin uskoneen Jumalaan?
En välitä. -Älkää nyt. Kusetatte minua.
Sillä on väliä, että kuulumme kaikki jollekin meitä suuremmalle.
Loputtomalle.
Isäsi tiesi sen.
Ei.
Se on nöyrä ajatus,
eikä isäni ollut lainkaan nöyrä.
Ehkä hän nöyrtyi, kun tajusi lopun tulevan.
Ehkä se on helpompaa lopussa.
Silloin kiusaajat paskovat housuihinsa.
Ei, hän ei pelännyt ikinä.
Oli vain surullinen ihanan matkan lopusta.
Siten hän sanoi sen. "Ihana matka".
Puhu minulle.
Mistä?
Miksi?
Kaikki on ohi parin tunnin päästä.
Oletko varma?
Kyllä vain.
Minä hoidan.
Tuo poika ärsyttää minua.
Ei kenttää täällä. Se käy järkeen.
Missä olet töissä?
Vesi- ja sähkölaitoksella Cincinnatissa. Ei kovin jännittävää.
Etkö pidä siitä?
Etsi toinen työ.
Enpä tiedä.
Jännittävä työ voi tuoda vakautta.
Riski saa tuntemaan olevansa elossa.
Välillä jopa pieni huolimattomuus voi olla hyväksi.
Voiko? -Voi.
Olet tosi hauska.
Olen Uber-kuski neljä päivää viikossa ja baaripirkko kolmena iltana.
Ajaminen on helpompaa, mutta baarissa ansaitsee enemmän.
Molemmissa töissä näen eturivistä ihmissirkuksen joka päivä.
Aurinkovoidetta. Aurinko on hiljainen tappaja.
Jatka vain.
Simon, ole kiltti. Älä tee tuota täällä!
Ei kukaan välitä.
Uskomatonta.
Lopeta.
Minun vuoroni.
En ole varma, onko se mahdollista. Laillisesti minun pitäisi…
Suostu nyt. Syntymäoikeus.
Minusta se sopii.
Tässä.
Hra West.
Pastori West. Niin? -Anteeksi myöhästyminen.
Lentomme myöhästyi. -Ette ole myöhässä. Leon?
Leon. -Leon.
Leon, Vincent. -Joo.
Raymond. Ray. Tuo tuolla on Simon.
Otan osaa.
Pahoittelemme.
Kiitos.
Harris ja äitimme hoitivat monitoimitaloa -
Tallahasseessa 90-luvulla. -Tallahasseessa.
Simon.
Tule tapaamaan veljiäsi!
Tapasin jo. -Heitä on lisää.
Kerro, kun kaikki ovat täällä.
Heidänkin pitää kaivaa.
Katso Raytä. Hän on aivan… Miten se sanotaan?
Hermona. Hän on hermokimppu, vai?
Te molemmat olette.
Isä ärsytti meitä aina.
Antoi samat nimet.
Äitimme kutsuivat Raymondiksi ja Rayksi sekaannuksen välttämiseksi,
mutta hän kutsui minua Rayksi ja häntä Raymondiksi häiritäkseen.
Ray sai palkinnon jutuistani tai minä rankaisun hänen jutuistaan.
Tai isä meni hänen otteluunsa eikä minun. Olin hyvä urheilija mutta Ray oli surkea.
Hän oli nerokas oppilas, pelkkiä kymppejä, mutta surkea urheilussa.
Isä alkoi riidellä erotuomarien tai toisten isien kanssa.
Äitimme hermostuivat, mutta isä nautti siitä.
Sinkoilimme kuin flipperipallot.
Ray otti sen rankimmin.
Hän on toipuva addikti. Pahimmillaan hän oli romuna.
Yritin ottaa yhteyttä auttaakseni, mutta hän ei päästänyt lähelleen.
Hänen tilansa nolotti häntä kovin. Hän katosi.
Sitten hän löysi naisen, joka käänsi hänen elämänsä suunnan.
Sitten nainen kuoli.
Siis hemmetti.
Pakotin hänet tulemaan tänään.
Tämä on kaiken hänen vihaamansa nollapiste.
Kiitos, kun tulit.
En halunnut jäädä paitsi…
Niin. Kukapa haluaisi.
Keitä he ovat?
Myöskin Harrisin poikia.
Niin. Jopa poika.
Pikkuinenko? -Niin. Lucian.
Vau. Hyvä, Harris.
Montako veljiä on? -Ei aavistustakaan.
Tapasin heidät tänään.
Paitsi Raymondin.
Oletteko läheisiä?
Olemme velipuolia.
Varttuessamme olimme kasvaneet yhteen, erottamattomia.
Ajauduimme erillemme lukiossa.
Kun on yhdessä nöyryytetty, häpäisty ja aliarvostettu, kuten Harris teki meille,
pelkkä toisen lähellä olo muistuttaa siitä.
Mutta pidimme yhteyttä vuosien varrella.
Hän on hyvä siinä.
Olen aina vastahakoinen, mutta en ikinä kadu sitä.
Välillä mietin, että jos tapaisimme nyt, olisimmeko ystäviä.
Siis hän pitää tällaisesta. Rituaaleista.
Ne lohduttavat.
Niin. "Otan osaa." Olen kuullut sen kymmenesti tänään.
Se alkaa kuulostaa kuin "hyvää päivänjatkoa".
Tai "ojenna suola" tai…
Minä vain… Vaimollani oli aggressiivinen syöpä,
joten annoin hänen vanhempiensa päättää täysin hautajaisista.
Minä en pystynyt.
He järjestivät ja suunnittelivat kaiken.
Kovin paljon seremoniaa ja juhlallisuutta surun sijaan.
Kunpa se teki heille hyvää. Minä kärsin.
Viihdytän sinua tarinoilla muista hautajaisista.
Sulavaa.
En tarvitse viihdettä.
Äiti! Katso näitä tyyppejä! He ovat akrobaatteja!
Hop! -Hei!
Tehkää lisää!
Se taitaa riittää, pikkumies. Tule katsomaan meitä joskus.
Olkaa kilttejä. -Simon!
Suostukaa nyt. Ei tempuissa ole mitään vikaa.
Eikö niin, pastori? Simonin isän kunniaksi.
Minulle se käy, jos kaikki ovat samaa mieltä.
Hyvä on. -Kiitti, veli!
Tästä lähtee. Valmiina? Hop!
Tästä lähtee. Hop!
Bravo!
Sillä lailla. Vakauta. -Aha.
Siinä se.
Bravo!
Tulen alas.
Penkit. Tästä lähtee. Ja…
Simon, tule tänne. -Tule tänne.
Kädet ylös. Käsi tähän. Astu tähän.
Astu ylös. -Oikein hyvä. Sillä lailla.
Hyvä. Varovasti.
Astu hänen olkapäälleen. -Hyvä.
Tyyliä hymyillen. Hop!
Hei. -Jee!
Bravo. Hyvä. -Hei.
Kiva. -Tulossa alas.
Kolme, kaksi, yksi. Nyt.
Vau.
Bravo! -Siinä hän on.
Mi amor.
Eikö pitäisi tutustua näihin tyyppeihin?
Entä sen jälkeen? Synttärijuhlia, joulukortteja?
En tarvitse uusia ihmisiä.
Niin. Olet kiireinen ystävien ja läheisten kanssa.
Athena kuoli. Muut ovat valinta.
Onko mitään juotavaa?
On. Ne ovat lämpimiä. -Ei se haittaa.
Kiitti. -Kiitti.
Milloin te palaatte? -Illalla bussilla.
Charlottessa on esitys huomenna.
Näittekö isää usein?
Emme ikinä tavanneet.
Hän halusi silti meidät tänne.
Kauanko hän oli äitinne kanssa yhdessä?
Ei kauan. Viikon tai kaksi.
Olemme erimunaisia kaksosia. Isäpuolemme on todellinen isämme.
Hän haluaa kuulla kaiken tästä.
Hän huvittuu siitä.
Ei pahalla.
Tehän olitte läheisiä?
Kiitti. -Kiitos.
Ei kestä.
No niin, minäpä otan kuvan kaikista.
Olkaa kilttejä. Menkää.
Ray, sinä myös. Ole kiltti. -Ei, minä…
Kiera, hra Canfield.
Mene sinne. Suostu nyt, Ray.
Te myös, kaksoset.
Hautamies?
Liittykää joukkoon. Te myös. Täydellistä.
Hymyilkää. Tiivistäkää.
Täydellistä. Vielä yksi.
Viimeinen ja… hyvä.
Paljon kiitoksia. Muchas gracias.
Kiitos, kun siedit sen. -Eipä kestä.
Voit kertoa siitä lapsenlapsillesi.
Onko sinulla lapsia?
Ei. En koskaan halunnut.
Yleensä ihmisistä on outoa tavata -
aikuinen nainen, joka on ja haluaa pysyä lapsettomana -
kuin hän olisi onneton luonnonoikku.
Niin. Elämän voi elää monella tapaa.
Luin sen onnenkeksistä.
Se on kevyt. Onko hän edes siellä?
Isänne laihtui 57 kiloon.
Vau. Minulla oli koira, joka painoi enemmän.
Muistatko Wilsonin, Raymond?
Kuollut isämme painaa vähemmän kuin koira.
Turpa kiinni, tai tapan sinut.
Hei, hoida osuutesi, poika.
Pastori West, haluan Simonin näkevän isänsä viimeisen kerran.
Se ei ole hyvä idea.
Nti Delgado, katselun aika on ohi.
Poikani oli koulussa eikä päässyt hautaustoimistolle.
Hänellä on oikeus.
Nti Delgado, hra Harris on matkustanut autossa tässä mäntyarkussa -
alasti ja suojattomana.
Kolme tuntia helteessä.
Hänet kannettiin juuri tänne. Mahdollisesti kolhiintui matkalla.
Ruumis kärsii.
Hänet on palsamoitu.
En silti suosittele sitä. Itse asiassa vaadin.
Katson, onko hän kunnossa.
Laillisesti ette ole lähiomainen.
Ettekö voi tehdä tätä veljenne vuoksi?
Minä… -Raymond?
Simon, haluatko nähdä ruumiin?
Hyvä on. -Hän ei halunnut tätä.
Me katsomme ensin.
Hra Canfield.
Hyvä on. Jonas.
Voi luoja.
Hän on mahallaan.
Miksi hän on siten?
Hän pyysi sitä muttei halunnut kenenkään tietävän.
Siksi en halunnut avata arkkua.
Hän oli järkkymätön tästä.
Mitä se tarkoittaa, pastori West?
Ei aavistustakaan.
Se on paska yritys hyvittää maailmankaikkeudelle.
Viimeisen henkäyksen epäaito sovitus.
Näemme lävitsesi, Harris! -Turpa kiinni.
Lucia, tiesitkö tästä? -En. Se on tyhmää.
Käännetään hänet. -Emme voi.
Hän on kuollut. Kääntäkää hänet.
Lucia. Anna pojan katsoa. Sitten jatkamme, käykö?
En näe häntä kunnolla.
Selvä.
Ei.
Hän näyttää epämukavalta. -No niin. Riittää.
Jessus, hän on säälittävä.
Tavallaan se käy järkeen.
Hän eli elämänsä mahallaan kuin luuseri.
Älä puhu hänestä noin. -Hän on luuseri.
Hän sai kaiken muuttumaan paskaksi. -Turpa kiinni!
Älä nyt! Vihasit häntä, Raymond.
Hän ansaitsi vihaa. -Lopeta!
Mitä vaaditaan, että sanot sen? -Hiljaa!
Mikset voi sanoa sitä? Hitot hänestä!
Turpa kiinni! -Hitot isästämme!
Hän pani vaimoasi. -Ray, ei!
Poika, jota luulit omaksesi, oli hänen.
Mitä se saa sinut…? -Lopeta!
Älä nyt, Raymond. -Hei. Älä nyt.
Raymond. Päästä hänet.
Isä meidän, joka olet taivaissa, pyhitetty olkoon sinun nimesi.
Tulkoon sinun valtakuntasi.
Tapahtukoon sinun tahtosi maan päällä ja taivaassa.
Anna meille jokapäiväinen leipämme. Ja anna meille meidän syntimme anteeksi,
niin kuin mekin annamme meitä vastaan rikkoneille.
Äläkä saata meitä kiusaukseen vaan päästä meidät pahasta.
Aamen.
Harris halusi minun rohkaisevan niitä, jotka haluavat puhua.
"Ei paineita", hän sanoi.
Ray?
Ei.
Lucia? -Ei.
Raymond?
Raymond.
Jää! -Raymond. Ei hätää. Haen hänet.
Raymond. Älä nyt.
Mitä sinä teet?
Raymond!
Raymond.
Puhutaan. -Voi luoja.
Raymond. -Ei!
Ei. Lopeta!
Meidän pitää ilmoittaa tästä, West. Poliisille.
Ei. Kuule, siitä tulee oikea koettelemus.
Ole käytännöllinen, ystäväni. Lopputulos on sama.
Ray.
Sano hyvästisi, Ray.
Et kadu sitä ikinä.
Voi helvetti. Mitä nyt?
Lepää rauhassa, Harris.
Jätä jälkeesi pelko, toivo, viha ja läikytetty maito.
Ota vain hiljaisuus.
Taivas, tuuli. Auringonpaiste sateen jälkeen.
Unohda loput.
Nuku, Harris.
Lepää itseltäsi.
Pärjäile.
Isäsi jätti kirjeen annettavaksi tällä hetkellä.
Anteeksi. Tuo on väärä.
Kiitos.
No niin, nämä kamat menevät vajaan hyväntekeväisyyttä varten.
Muut kamat menevät roskiin.
Sen jälkeen petaan sängyn sinulle, ja nukut kuin kuningas.
Hei, tyypit.
Otan Coronan.
Selvä. Entä teille, herra?
Otan mustaa kahvia ja lämmintä kirsikkapiirakkaa.
Haluatteko jäätelöä siihen? -Joo.
Entä jälkiruoaksi?
Etkö juo?
En, olen addikti. Mutta puhe minusta riittää.
Olin heroiiniaddikti kolme vuotta. Se ei ollut kaunista.
Veljeni sanoi, että pysyäkseen kuivilla piti löytää uusia nautinnon lähteitä.
Koska huumeet olivat nautinto.
Niin. Se on totta.
Kun huume vaikuttaa kehoon,
ei ole mitään vastaavaa.
Tiedätkö äänen, kun kynnet raapivat liitutaulua?
Heroiini on sen äänen loppuminen.
Kaikki kivut kehossa ja pieni helinä aivoissa ovat poissa.
Se turruttaa kaiken tunteen. Se on nautinto.
Nyt nautinto on vaimeampi.
On ruoka. Seksi. Ei paha. Huumori.
Kaikki normaalit ihmisille nautintoa tuovat asiat.
Musiikki.
Kun se ei tuota minulle tuskaa.
Mikään ei tee minua onnellisemmaksi kuin jazzin kuuntelu. Se on huume.
Kuunteletko enemmän kuin soitat? Kuulostit aika hyvältä.
Valkoiseksi pojaksi. -Et ole poika.
Osaatko jazzia?
En. Mutta pidän siitä.
Isä sanoi,
että jazz on neekerien heimomusiikkia, jota juutalaiset mainostivat ansaitakseen.
Sanoiko Harris niin? -Joo. Monia huippulauseita.
"Työstä ei kuulu nauttia.
Jos sinulla olisi kykyjä, se näkyisi valkoisen roskaväen kasvoistasi."
Hurmaavaa.
Hänen sanomansa asiat ovat kuin paino rintani päällä.
Minä soitan ja säkeiden välillä tunnen,
etten saa iloa painon takia.
Olen koko elämäni yrittänyt olla musertumatta.
Kun soitin hautausmaalla,
se ei ollut oikea keikka muiden muusikoiden kanssa.
Silloin pelko nostaa rumaa päätään.
Minkä pelko?
Paskalta kuulostamisen.
Kiitti.
Arvostan sitä. Otan sen.
Onko sinulla vaimosi kuvaa?
On.
Vau. Hän oli kaunis.
Kun olet syönyt, saamme sinut pöllyyn.
Hoidin vajan laatikot. Näytätkö, missä roskis on?
Illallinen ensin.
Mieluummin hoitaisin sen loppuun.
Tänään oli outoa.
Älä ole töykeä.
Kiitos.
Kukkuu.
Rakastitko häntä?
Hän oli kiimainen 67-vuotias.
Minä olin huonossa avioliitossa ja surullinen.
Sain häneltä huomiota. Ja hän sai minut nauramaan.
Hän oli huono isä sinulle ja hyvä isä Simonille.
Hän oli huono rakastaja äideillenne. Hän oli hyvä rakastaja minulle.
Hän rakasti naisia muttei ymmärtänyt heitä.
Hän oli rasisti, joka piti kaikista.
Hän söi 10 000 ateriaa -
ja nukkui 10 000 yötä unineen ja painajaisineen.
Hänellä oli sata työtä eikä yhtään rahaa lopussa.
Hän halusi ymmärtää maailmaa, elämää ja kaikkea.
Mutta ei. Kuka pystyy?
Hän oli pölyhiukkanen.
Mitä se tarkoittaa?
Eteenpäin.
Oikea on parempi.
Tiedätkö mitä? Taidan kävellä.
Minne?
En tiedä. Aioin vain käellä.
Haluatko seuraa? -En tarvitse.
Osaatko edes kulkea täällä?
Minä pärjään.
Mistä on kyse?
Ei mistään.
On ollut vain pitkä päivä, ja minulle riitti.
Riittikö? -Joo.
Kuule, älä käyttäydy oudosti. Kunhan…
Hei!
Mitä hittoa tapahtui?
Sanoinko jotain? Selitä se minulle, niin lähden.
Ei se johdu sinusta. -Mitä minä tein?
En ole lempiprojektisi, hoitaja Kiera.
Olen oikea idiootti.
Tiedätkö mitä? Ihmiset kertovat heti, keitä ovat.
Ensivaikutelmani oli oikea. Olet mulkku.
Olet oikeassa siitä.
Hei! Hitto.
Hei!
Voi helvetti.
Odota!
Hitto.
Odota nyt.
Voinko puhua kanssasi? Ole kiltti.
Kiera, anna minulle pikku hetki.
Voitko laskea ikkunan?
Ei. Hei!
Ole kiltti, vain pikku hetki.
Minä… Voi v…
Kaikki hyvin? -Joo.
Varmastiko?
Olen kunnossa, kiitti.
Tunnetko tyypin?
Joo.
Hän on söpö.
Haista paska.
Raymond, minä kadun, että aiheutin sinulle niin paljon tuskaa.
Olin itse kovin tuskissani, mutta olen kuullut, ettei se ole tekosyy.
Oli uuvuttavaa työtä olla isä, jopa huono isä.
Etsi keino antaa minulle anteeksi.
Vielä yksi asia. Veljesi Ray ei ole poikani.
Hänen äitinsä oli jo raskaana -
muttei tiennyt sitä, kun aloimme seurustella.
Hyväksyimme sen, koska luulin rakastavani häntä.
Tavallaan hän ei kai edes ole veljesi.
Tee sillä tiedolla, mitä haluat. Luotan sinuun.
Isäsi, Benjamin Reed Harris III.
Ray, olit aina hyvä poika. En tiennyt, mitä tehdä kanssasi.
Vilpittömästi, Benjamin Reed Harris III.
Hän kutsui minut kylään pariksi päiväksi, ja teen sen.
Ota sinä siis auto.
Oletko varma? Voin mennä bussilla.
Joo. Haen sen kotoasi viikonloppuna. -Hyvä on.
Harrastitteko sinä ja Lucia…?
Mitä?
Miten niin, mitä?
Voi luoja. -Älä puhu paskaa, Ray.
Hittolainen.
Olit yhdynnässä hänen vaimonsa kanssa, veli.
Miksi pitää huomauttaa kaikesta?
Mikset voi antaa hiljaisuuden puhua puolestaan?
Mitä hauskaa siinä olisi?
Hänen poikansa voisi olla nyt poikasi. -Jessus! Hitto.
Kuule,
kiitos, kun pakotit tulemaan tänne.
Nytkö halaamme?
Halaa tätä. -Halaa tätä!
Hei.
Emme ikinä tunteneet häntä, vai?
Puhutaan viikonloppuna.
Joo.
Tekstitys: Jari Vikström